TV-gids Vrydag 10 Oktober 2014
JY LEES NOU TV-gids Vrydag 10 Oktober 2014
17:30 Hier Gaan Ons Alweer (kykNET): Petri De Wet en sy span besoek die pragtige land Zambië, waar hulle op die magtige Zambesi-rivier hengel vir reuse kurperspesies, asook trofee-tiervisse.
18:30 7de Laan (SABC2): Hilda leer Pulane hoe om naaldwerk te doen. Intussen kom Emma agter dat iemand haar agtervolg, en Charmaine is geskok oor wat haar Neville vertel.
19:30 Binnelanders (kykNET): Okkie besef wat Ilse se verwagtings is, en Jana is nie gelukkig met At se optrede nie. Gustav wil antwoorde hê ná 'n gesprek met Bertha, en 'n droom verander in 'n nagmerrie vir meer as een gelukkige paartjie.
19:30 Musiek Roulette (SABC2): Nadine toets deelnemers se musikale kennis met musiekspeletjies en verskeie Afrikaanse kunstenaars sing hul gunsteling-liedjies vir die gehoor.
20:00 Minute To Win It (SABC 3): Apolo Ohno lei deelnemers deur 'n reeks eenvoudige speletjies – wat hulle binne 'n minuut met huishoudelike moet voltooi. Die wenner kan met $1 miljoen wegstap.
21:30 Vrydag Nag Laat (kykNET): In 'n tipiese Suid-Afrikaanse week is daar vele nuusgebeure wat 'n mens laat lag. Dit is dan ook Francois Toerien, en sy wisselende gereelde gaste, Melt Sieberhagen, Bouwer Bosch, Jody Abrahams en Shaleen Surtie-Richards, se werk om elke Vrydagaand jou te laat skater oor die vreemdheid van ons land en sy mense.